L 28/32
LT
Europos Sąjungos oficialusis leidinys
2023 1 31
f) rombinių rajų (Rajidae), g) paprastųjų velvetinių dygliaryklių (Scymnodon squamulosus), h) Selachimorpha antbūriui priklausančių ryklių, i) paprastųjų dygliaryklių (Squalus acanthias).
9 skirsnis WC P F C ko n ve n ci j os r a jo n a s
41 straipsnis Didžiaakių tunų, gelsvauodegių tunų, dryžųjų tunų ir pietų Ramiojo vandenyno ilgapelekių tunų žvejybos sąlygos 1.
Valstybės narės užtikrina, kad žvejybos dienų, skirtų laivams, gaubiamaisiais tinklais žvejojantiems didžiaakius tunus (Thunnus obesus), gelsvauodegius tunus (Thunnus albacares) ir dryžuosius tunus (Katsuwonus pelamis) WCPFC konvencijos rajono dalyje, esančioje atvirojoje jūroje tarp 20° šiaurės platumos ir 20° pietų platumos, skaičius neviršytų 403 žvejybos dienų. 2.
Sąjungos žvejybos laivams negalima tikslingai žvejoti pietų Ramiojo vandenyno ilgapelekių tunų (Thunnus alalunga) WCPFC konvencijos rajone į pietus nuo 20° pietų platumos. 3.
Valstybės narės užtikrina, kad ūdomis žvejojančių laivų sužvejotas didžiaakių tunų (Thunnus obesus) laimikis 2023 m. neviršytų IG priedo lentelėje nustatytų limitų.
42 straipsnis Žvejybos naudojant ŽSĮ valdymas 1.
WCPFC konvencijos rajono dalyje, esančioje tarp 20° šiaurės platumos ir 20° pietų platumos, gaubiamaisiais tinklais žvejojantiems laivams negalima statyti ir naudoti ŽSĮ, jų tvarkyti arba užmesti tinklų prie ŽSĮ nuo 2023 m. liepos 1 d. 00.00 val. iki 2023 m. rugsėjo 30 d. 24.00 val. 2.
Be 1 dalyje nustatyto draudimo, draudžiama WCPFC konvencijos rajono atvirojoje jūroje tarp 20° šiaurės platumos ir 20° pietų platumos užmesti tinklus prie ŽSĮ dar du mėnesius: arba nuo 2023 m. balandžio 1 d. 00.00 val. iki 2023 m. gegužės 31 d. 24.00 val., arba nuo 2023 m. lapkričio 1 d. 00.00 val. iki 2023 m. gruodžio 31 d. 24.00 val. 3.
Kiekviena atitinkama valstybė narė nustato, kuris iš 2 dalyje nurodytų žvejybos draudimo laikotarpių taikomas su jos vėliava plaukiojantiems gaubiamaisiais tinklais žvejojantiems laivams.
Valstybės narės ne vėliau kaip 2023 m. vasario 15 d. informuoja Komisiją apie pasirinktą žvejybos draudimo laikotarpį.
Komisija anksčiau nei 2023 m. kovo 1 d. WCPFC sekretoriatui praneša apie valstybių narių pasirinktus žvejybos draudimo laikotarpius. 4.
Kiekviena valstybė narė užtikrina, kad nė vienas jos gaubiamaisiais tinklais žvejojantis laivas vienu metu jūroje nebūtų pastatęs ir nenaudotų daugiau kaip 350 ŽSĮ su aktyvuotais prietaisiniais plūdurais.
Plūdurai aktyvuojami tik gaubiamaisiais tinklais žvejojančiame laive.
43 straipsnis Didžiausias Sąjungos žvejybos laivų, kuriems leidžiama žvejoti paprastąsias durklažuves, skaičius Didžiausias Sąjungos žvejybos laivų, kuriems leidžiama WCPFC konvencijos rajono dalyse, esančiose į pietus nuo 20° pietų platumos, žvejoti paprastąsias durklažuves (Xiphias gladius), skaičius yra nustatytas IX priede.